Source: https://www.trading212.com/ro/client-agreement
Timestamp: 2020-02-26 05:14:54+00:00
Document Index: 36625740

Matched Legal Cases: ['articolul 10', 'articolul 5', 'articolul 3', 'articolul 4', 'articolul 4', 'articolul 6', 'articolul 8', 'articolul 7', 'articolul 6', 'articolul 7', 'articolul 6', 'articolul 12']

Acord de Client - Trading 212
TERMENI ȘI CONDIȚII PENTRU TRANZACȚIONAREA PRIN TRADING 212
Prezentul contract constituie un acord între:
1) Dumneavoastră, în calitate de client al serviciilor noastre în temeiul acestui acord de tranzacționare (denumit în continuare „Dumneavoastră“, „al Dumneavoastră“ sau „Clientul“)
2) Trading 212 Ltd., o companie de investiții licențiată, înregistrată sub numărul 201659500, cu sediul social în Litex Tower, etajul 10, 3 Lachezar Stanchev Str., Sofia, Bulgaria, reprezentată în solidar de către directorii Verka Georgieva Ilieva și Constantin Vassilev Vassilev, (denumită în continuare „Trading 212“, „Noi“, „al Nostru“ sau „Nouă“)
denumite în continuare colectiv ca „Părțile”.
Prezentul contract este încheiat în baza licenței de companie de investiții acordată companiei Trading 212 de către Autoritatea de Supraveghere Financiară din Bulgaria (număr de înregistrare RG-03-0237).
1. NOȚIUNI DE BAZĂ.
Termenii de mai jos vor avea sensurile stabilite în cele ce urmează, cu excepția cazului în care contextul indică în mod clar altfel:
„Contract“ înseamnă prezentul Contract pentru Clienții Trading 212, împreună cu Termenii și Condițiile Generale, Politica privind Ordinele Clienților, Politica privind Clasificarea Clienților, Termenii de Utilizare, Notificarea privind Divulgarea Riscurilor, Politica privind Confidențialitatea și Tabelul de Termeni și Comisioane ale Trading 212, modificate în mod periodic;
„Cont“ înseamnă un cont deschis la Noi în numele Dumneavoastră, pe care Dumneavoastră îl folosiți pentru a accesa Platforma de Tranzacționare și pentru a tranzacționa cu un contract pe diferența prețurilor pentru perechile de monede, acțiuni, indici, futures, criptomonede și produse. Toate înregistrările din contul respectiv trebuie să se realizeze numai ca urmare a punerii în execuție a obiectului acestui Contract;
„Reînnoirea Auto“ este o setare aplicabilă la Futures, care, atunci când este activată, reînnoiește automat instrumentul la data expirării sub aceiași termeni care au fost aplicați primului contract. Clientul va fi anunțat de reînnoire și va avea opțiunea de a schimba setările în orice moment;
„Criptomonedă“ înseamnă orice monedă digitală virtuală folosită ca instrument de bază pe care este întemeiat contractul pe diferență;
„Contract pe diferență“, sau „CPD”, în cazul abrevierii, va avea sensul specificat în articolul 10.1 din acest Contract;
„Contrapartidă eligibilă“ semnifică contrapartida eligibilă, astfel cum este definită în reglementarile FSC;
„Instrument financiar“ înseamnă un instrument financiar din cele enumerate în Legea privind instrumentele financiare de pe piețele din Bulgaria, care include, printre altele, CPD-ul;
„Fonduri disponibile” înseamnă toate fondurile Dumneavoastră care nu au fost blocate drept garanție pentru pozițiile deschise și pentru pozițiile care au drept scop limitarea pierderilor (ordine Stop Loss). Fondurile disponibile pot fi retrase sau investite;
„Futures“ înseamnă un CPD bazat pe un contract futures tranzacționat la bursă. Fiecare contract futures expiră la o anumită dată de expirare.
„Indice“ înseamnă un CPD bazat pe un indice de la bursa de valori, iar termenul „Indici” va fi interpretat în mod corespunzător;
„Swap pe rata dobânzii” înseamnă o plată a dobânzii care fie este plătită, fie este primită de către Dumneavoastră pentru păstrarea pozițiilor deschise peste noapte.
„Poziție lungă“ înseamnă achiziția unui instrument financiar de către Dumneavoastră;
„Ore de tranzacționare“ înseamnă intervalul de timp de tranzacționare pe piețele financiare indicat pe site-ul web www.trading212.com. Pe parcursul acestor ore de tranzacționare, Dumneavoastră veți avea dreptul să plasați ordine spre executare, pentru acele instrumente financiare ale căror schimburi sunt deschise pentru tranzacționare;
„Eroare evidentă“ înseamnă o eroare evidentă în cotațiile instrumentelor financiare care se abate în mod semnificativ de la prețul prevalent al pieței și care a avut loc drept rezultat al unei erori de sistem sau tehnice.
„Depozit minim“ înseamnă suma minimă de bani care trebuie depusă de către Dumneavoastră conform Tabelului nostru de Termeni și Comisioane;
„Ordin minim“înseamnă numărul minim de unități din fiecare instrument financiar pentru care Noi oferim cotații. Numărul minim pentru achiziția și vânzarea de instrumente financiare este indicat pe site-ul web www.trading212.com;
„Marjă” are sensul indicat în articolul 5.1 din acest Contract;
„Ordin“ înseamnă o instrucțiune de a cumpăra sau de a vinde, plasată de Dumneavoastră prin intermediul Contului dumneavoastră de pe Platforma de Tranzacționare (definită mai jos);
„Client profesionist“ semnifică client profesionist definit prin Reglementarile FSC;
„Zone de prețuri restricționate“ înseamnă fusurile orare în care Noi nu vă permitem Dumneavoastră să tranzacționați;
„Client cu Retail“ înseamnă clientul cu amănuntul / Retail definit prin Reglementarile FSC;
„Scalping” înseamnă un tip de tranzacționare speculativă în care deschiderea și închiderea unei poziții sunt executate într-un interval de timp foarte scurt (de ex. în cinci minute sau mai puțin);
„Servicii“ înseamnă serviciile pe care le oferim pentru tranzacționarea cu CPD-uri după cum se specifică în articolul 3;
„Poziție scurtă” înseamnă vânzarea unui instrument financiar de către Dumneavoastră;
„Acțiune“ înseamnă o acțiune a unei companii publice, înregistrată spre tranzacționare la o bursă de valori străină, folosită ca instrument de bază pe care este întemeiat contractul pe diferență.
„Platformă de tranzacționare“ înseamnă platforma de tranzacționare electronică de pe Site-ul nostru web.
„Site web“înseamnă site-ul web de la adresa www.trading212.com, www.trader.bg sau orice alt site web similar administrat de Trading 212 care poate fi accesat de către Client.
2.1. Dumneavoastră ne transmiteți Nouă, iar Noi ne angajăm să primim și să executăm Ordinele de tranzacții cu CPD-uri prin intermediul Platformei de Tranzacționare, pe riscul și cheltuiala Dumneavoastră.
2.2. Termenii și Condițiile Generale, Politica privind Ordinele Clienților, Politica privind Clasificarea Clienților, Termenii de Utilizare, Notificarea privind Divulgarea Riscurilor, Politica privind Confidențialitatea și Tabelul de Termeni și Comisioane ale companiei Trading 212 disponibile pe Site-ul web, modificate în mod periodic, reprezintă parte integrantă și inseparabilă din acest Contract. Vom publica pe Site-ul web, într-o secțiune vizibilă, orice modificări și completări ce fac subiectul Termenilor și Condițiilor Generale și Tabelului de Termeni și Comisioane, precum și informații cu privire la data aprobării și data intrării în vigoare a acestora. Publicarea Termenilor și Condițiilor Generale este efectuată în termen de cel puțin o lună înainte de a intra în vigoare. Publicarea celorlalte documente care fac parte din Contract este efectuată în termen de cel puțin trei zile înainte de a intra în vigoare.
2.3. În conformitate cu legislația în vigoare, Noi vă vom clasifica ca un client neprofesional (cu amănuntul), astfel încât Dumneavoastră să beneficiați de cel mai înalt nivel de protecție reglementară. Astfel, în cazul în care Noi nu putem să ne îndeplinim obligațiile, Dumneavoastră veți avea dreptul să solicitați despăgubiri din partea Fondului de Compensare a Investitorilor, la care plătim contribuții pentru toți clienții noștri, conform legii.
2.4. Serviciile și produsele pe care le oferim nu vor fi potrivite pentru toată lumea. Prin urmare, am identificat piața noastră țintă și în mod normal ne așteptăm ca Serviciile noastre să fie utilizate de persoane cărora li se aplică câteva sau toate din următoarele: persoane care au capacitatea de a suporta o pierdere de 100% a tuturor fondurilor investite; persoane care au un nivel acceptabil de cunoștințe și/sau experiență pentru a înțelege caracteristicile CPD-urilor și riscurile asociate cu tranzacționarea cu marjă; persoanele care au o toleranță foarte mare la risc și persoane care intenționează să utilizeze instrumentele de tranzacționare pentru investiții pe termen scurt, tranzacționare speculativă, diversificarea portofoliului sau altele similare.
2.5. Toate tranzacțiile în temeiul acestui Contract vor fi efectuate prin intermediul Contului dumneavoastră la Noi, disponibil pe Platforma de Tranzacționare.
2.6. Toate tranzacțiile se vor desfășura exclusiv la discreția Dumneavoastră, iar plasarea ordinelor se va realiza exclusiv pe cheltuiala și riscul Dumneavoastră. Noi nu vă vom furniza nicio consiliere și nu vom fi răspunzători pentru deciziile Dumneavoastră de investiții. Tranzacționarea CPD-urilor presupune un risc financiar ridicat. Este posibil ca Dumneavoastră să pierdeți toți banii din Cont.
2.7. Vom fi obligați să vă furnizăm informațiile cerute de lege și orice alte informații, atunci când sunt aplicabile acestui Contract. Aceste informații sunt incluse în Termenii și Condițiile noastre Generale și în Politica noastră privind Ordinele Clienților.
3. SERVICII FURNIZATE DE TRADING 212.
3.1. Serviciile furnizate de Noi către Dumneavoastră în conformitate cu domeniul de aplicare a prezentului Contract sunt de a primi și de a executa Ordine pentru:
tranzacționarea cu CPD-uri pentru perechi de valută;
tranzacționarea cu CPD-uri pentru Acțiuni și Indici;
tranzacționarea cu CPD-uri pentru Futures și produse;
tranzacționarea cu CPD-uri pentru Criptomonede.
3.2. Vom deschide un Cont în numele Dumneavoastră în euro (EUR), în dolari americani (USD), în lire sterline (GBP), zlot polonez (PLN), dolar canadian (CAD), coroană cehă (INR) coroană norvegiană (NOK), ruble rusești (RUB), lei românești (RON), coroană suedeză (SEK), franci elvețieni (CHF).
3.3. Veți obține un profit sau veți suferi o pierdere ca rezultat al tranzacțiilor încheiate. Toate profiturile și pierderile vor fi recalculate imediat în moneda în care este deschis Contul.
3.4. Declarați prin prezentul că veți plasa toate Ordinele pentru tranzacții în numele Dumneavoastră propriu și pe propriul Dumneavoastră risc și pe propria cheltuială.
3.5. Ordinul va fi considerat plasat de către Dumneavoastră imediat ce Noi confirmăm primirea acestuia prin intermediul Platformei de Tranzacționare.
3.6. Serviciile sunt supuse oricăror limite sau restricții care sunt cuprinse în acest Contract și care sunt impuse de statut, reglementare, lege sau piața financiară. Tranzacțiile cu CPD nu Vă vor oferi niciun drept, drept de vot, titlu sau dobândă pentru orice instrument fundamental sau care să vă dea dreptul sau să vă oblige să achiziționați, să primiți, să rețineți, să votați, să livrați, să înlăturați sau să participați direct în orice acțiune corporativă a vreunui instrument fundamental.
4. DREPTURILE ȘI OBLIGAȚIILE PĂRȚILOR RĂSPUNDERE.
4.1. Veți avea dreptul să primiți cotații și să plasați Ordine pe Platforma de Tranzacționare în timpul Orelor de Tranzacționare.
4.2. Veți va avea dreptul de a primi confirmări cu privire la Ordinele executate, precum și extrase cu privire la soldul Contului Dumneavoastră.
4.3. Vom furniza Serviciile cu grijă și competențe rezonabile. Luați la cunoștință faptul că nu vă vom oferi niciun sfat cu privire la meritele sau adecvarea dvs. pentru a încheia acest Contract sau orice Ordin. Nu vă vom furniza consultanță de investiții și nu vom fi responsabili pentru deciziile dvs. de investiții. Este posibil să vă furnizăm informații generale despre diagrame, informații actuale despre situația unui instrument sau a unei piețe pe care se tranzacționează instrumentul, calendare, știri, analize, materiale de instruire (inclusiv formare video), climatul pieței, indicatori tehnici etc. prin intermediul Platformei de Tranzacționare. Sunteți în mod expres informat că orice astfel de informație nu reprezintă nici un sfat, nici o recomandare de efectuare a tranzacțiilor.
4.3.1. Noi vom avea dreptul de a modifica, la propria noastră discreție, cerințele privind Marja, Swap-urile pe rata dobânzii, comisioanele, sumele tranzacțiilor minime și maxime, Orarul pieței, numărul minim și maxim al unităților fiecărui Instrument financiar etc.
4.3.2. Vom avea dreptul de a introduce noi Instrumente financiare pentru tranzacționare pe Platforma de Tranzacționare și de a suspenda și/sau de a elimina din Platforma de Tranzacționare orice Instrument financiar la discreția noastră.
4.4. Vă vom furniza Serviciile cu grija și competențele aferente, însă nu vom garanta performanța sau rentabilitatea investițiilor Dumneavoastră. Nu vom fi responsabili pentru orice pierderi de venituri, câștiguri sau profit care rezultă din activitatea Dumneavoastră de tranzacționare pe Platforma de Tranzacționare.
4.5. Veți avea obligația de a monitoriza toate pozițiile deschise. Oferim clienților CFD protecție balanței negative pentru conturile lor. Prin prezentul, Dumneavoastră declarați că ați luat la cunoștință de riscul de a suferi pierderi din tranzacționarea pe Platforma de Tranzacționare până la concurența sumei disponibile în Contul dvs. Vă asumați faptul că, în calitate de client doar pentru execuție căruia nu îi acordăm niciun sfat, sunteți întotdeauna obligat să stabiliți dacă o tranzacție este potrivită pentru Dumneavoastră și Vă bazați doar pe propria judecată atunci când decideți dacă intrați sau vă abțineți de la a intra într-o tranzacție sau când decideți cum să evitați o pierdere sau să asigurați un profit.
4.6. Vă vom furniza zilnic o declarație și o confirmare a tranzacțiilor Dumneavoastră, precum și un sold al Contului și o înregistrare a tuturor tranzacțiilor executate pe Platforma de Tranzacționare din Contul dvs., având conținutul și termenii stabiliți în legislația aplicabilă. Veți avea obligația de a verifica, zilnic, declarațiile electronice primite și de a ne notifica în caz de neconcordanță.
4.7. Toate tranzacțiile executate în temeiul acestui Contract și care au ca obiect instrumente tranzacționate la o bursă de valori sau pe o altă piață reglementată se vor executa în conformitate cu reglementările de pe piața respectivă. Nu vom fi răspunzători pentru nicio pierdere suferită de către Client ca urmare a modificării termenilor de tranzacționare aferenți bursei sau pieței valutare în cauză.
4.8. Nu vom accepta Ordine atunci când:
piața în cauză este închisă pentru tranzacționare;
Dumneavoastră nu aveți destui bani în Cont pentru a garanta tranzacția;
există evenimente de forță majoră sau probleme tehnice care împiedică executarea Ordinelor;
4.9. Putem rezilia toate sau orice parte a Serviciilor furnizate pe Platforma de Tranzacționare fără notificare prealabilă în cazurile în care:
constatăm apariția unor evenimente de forță majoră;
suspectăm că este posibil să fiți implicat în spălare de bani, fraudarea cărților de credit, finanțarea terorismului și/sau orice comportament infracțional;
suspectăm că aveți o atitudine malițioasă față de Noi sau există dovezi ale unei astfel de atitudini;
suspectăm că folosiți sau ați folosit anterior practici de front-running și/sau ați achiziționat sau ați utilizat în mod incorect informații privilegiate și/sau orice alte informații protejate de lege sau de practicile relevante de pe piață. În astfel de situații, Noi avem dreptul să refuzăm executarea Ordinelor sau instrucțiunilor dvs., precum și să anulăm toate operațiunile Dumneavoastră de tranzacționare, chiar dacă acestea sunt deja confirmate de către Noi, fără obligația de ne motiva decizia. În acest caz, Noi vom avea dreptul să nu plătim sumele primite în Contul dvs. ca rezultat al acestor tranzacții;
Descoperim probleme tehnice grave care împiedică funcționarea normală a Platformei de Tranzacționare și/sau a apărut o Eroare evidentă;
În cazurile de mai sus, Noi nu vom fi ținuți răspunzători pentru daunele suferite de Dumneavoastră.
4.10. Dumneavoastră sunteți de acord că, uneori, pot exista probleme tehnice sau defecțiuni ale Platformei de Tranzacționare. În astfel de cazuri, ne veți contacta de îndată pentru a solicita informații cu privire la prețurile Instrumentelor financiare.
4.11. Sunteți de acord că toate Ordinele aflate în așteptare (ordine de tip „Stop”) pot fi executate la un preț diferit decât cel specificat, în cazul unor fluctuații bruște în ceea ce privește prețul instrumentului în cauză.
4.12.1. Prin semnarea Contractului, sunteți informat că o Eroare evidentă poate apărea în prețurile anumitor Instrumente financiare la care aveți acces prin intermediul Platformei de Tranzacționare. Această Eroare evidentă poate genera erori tehnice sau întârzieri în obținerea informațiilor necesare, ceea ce ar putea face ca oferta să fie incorectă. Orice declarație făcută de către noi cu privire la o Eroare evidentă va fi făcută cu bună-credință și pe baza unei evaluări rezonabile a tuturor informațiilor relevante.
4.12.2. Dacă se constată o Eroare evidentă într-o ofertă specifică, Noi vom avea dreptul, la discreția noastră, să anulăm Ordinul și consecințele relevante - fie în ceea ce privește un profit, fie o pierdere pentru Dumneavoastră - imediat după detectarea unei asemenea Erori evidente. Nu vom fi răspunzători pentru niciun fel de daune sau pierderi de consecință suferite de Dumneavoastră ca urmare a unei astfel de anulări.
4.13.1. Prin semnarea acestui Contract, Dumneavoastră luați la cunoștință că Noi putem opri furnizarea de cotații în anumite momente, în cazul în care există dificultăți tehnice temporare sau există circumstanțe care fac imposibilă desfășurarea de tranzacții pe o anumită piață și, prin urmare, de a stabili cotații. În acest caz, Noi nu vom fi ținuți răspunzători pentru daunele suferite de Dumneavoastră.
4.13.2. Prevederile Secțiunii „Particularități în desfășurarea activităților prin platforma de tranzacționare electronică” din Termenii și Condițiile Generale se vor aplica, mutatis mutandis, pentru toate celelalte cazuri de daune suferite de Dumneavoastră.
4.14. Prin semnarea prezentului Contract, Dumneavoastră declarați următoarele:
Că ați luat la cunoștință și acceptați Contractul în integralitatea sa, inclusiv Termenii și Condițiile Generale, Politica privind Ordinele Clienților, Politica privind Clasificarea Clienților și Termenii de Utilizare, care sunt disponibili pe Site-ul web;
Că ați luat la cunoștință și acceptați Tabelul de Termeni și Comisioane al Trading 212, care include toate costurile de executare a Ordinelor;
Ne veți furniza toate datele personale necesare pentru încheierea prezentului Contract și ne veți informa imediat în cazul oricărei modificări a acestor date personale.
4.15. Garantați, declarați și vă angajați prin prezentul că:
4.15.1. toate informațiile pe care ni le furnizați sunt complete, adevărate, corecte și nu sunt înșelătoare în nicio privință semnificativă;
4.15.2. aveți calitatea și intrați în acest Contract pentru și în numele dvs. propriu și nu ca agent sau reprezentant al unei alte părți;
4.15.3. nu vă aflați în situație de incapacitate juridică și nu vă supuneți niciunei legi sau reglementări care împiedică executarea prezentului Contract și că nu sunteți un angajat executiv, director, administrator, membru al consiliului de administrație sau într-o poziție similară într-o altă piață reglementată și/sau o societate ale cărei acțiuni sunt tranzacționate pe o astfel de piață reglementată;
4.15.4. Respectați toate legile și reglementările care vi se aplică, inclusiv, dar fără a se limita la reglementările financiare locale și legile fiscale locale; și
4.15.5. Nu veți acționa în niciun alt mod decât în cursul normal al activității și nu veți încerca să manipulați piața financiară relevantă și/sau Platforma de Tranzacționare, inclusiv, dar fără a se limita la, tranzacția care poate fi calificată drept:
4.15.5.1. Abuz de piață (cum ar fi o tranzacționare cu informații privilegiate sau utilizarea abuzivă a informațiilor confidențiale) sau orice practici similare care pot fi calificate drept abuz de piață;
4.15.5.3. Acțiune concertată cu o terță parte sau un mod abuziv sau manipulant similar de utilizare a Platformei de Tranzacționare;
4.15.5.4. Abuzul de Platformă, manipularea prețurilor, manipularea timpului sau practici similare.
4.16. Angajamentele prevăzute la articolul 4.15. vor fi considerate asumate de Dumneavoastră de fiecare dată înainte de plasarea unui Ordin pe Platforma de Tranzacționare. În cazul unei încălcări, Noi vom avea dreptul să anulăm orice Ordin ce încalcă articolul 4.15, să vă închidem Contul și să reziliem Contractul. În acest caz, Noi nu vom fi ținuți răspunzători pentru daunele suferite de Dumneavoastră.
4.17. În cazul în care considerăm că latența în Platforma de Tranzacționare este exploatată în mod necorespunzător de către Dumneavoastră, putem, la discreția dumneavoastră să anulăm toate Ordinele și să vă rambursăm doar fondurile depozitate nete de orice alte retrageri anterioare și apoi să vă închidem Contul.
4.18. O astfel de Tranzacționare este recunoscută printr-un volum mare de tranzacții care sunt deschise și închise într-o perioadă de timp neobișnuit de scurt în comparație cu clientul obișnuit, cu un număr disproporționat plasat în mod avantajos între prețul tranzacției și prețul pieței de bază în locul distribuției aleatorii ce se așteaptă atunci când Platforma de Tranzacționare este folosită corect.
4.19. Noi nu vom fi responsabili pentru rezultatele deciziilor de investiții (Ordine) plasate de Dumneavoastră în cursul utilizării Serviciilor pe Platforma de Tranzacționare. Cu toate acestea, vom fi responsabili pentru executarea corectă a Ordinelor dvs., în conformitate cu termenii prezentului Contract. Vom asigura protecția Dumneavoastră în calitate de Client și vom acționa în interesul Dumneavoastră în conformitate cu legislația în vigoare.
4.20. Dumneavoastră veți avea obligația de a respecta legislația fiscală referitoare la veniturile realizate din tranzacțiile cu contracte pe diferență. La cerere, vă vom transmite o declarație oficială în acest sens.
4.21. Dumneavoastră aveți dreptul, fără obligația de a plăti despăgubiri sau penalități și fără a prezenta vreun motiv, să reziliați prezentul Contract în decurs de 14 (paisprezece) zile de la data încheierii sale, caz în care Dumneavoastră veți avea obligația de a închide toate pozițiile deschise.
4.22. Prin prezentul, sunteți de acord și confirmați că pentru fiecare tranzacție efectuată pentru executarea unui Ordin în temeiul prezentului Contract, Noi vom acționa în calitate de contrapartidă eligibilă, indiferent de tipul Ordinului - „CUMPĂRĂ” sau „VINDE”.
4.23. Prin prezenta vă angajați să ne informați de fiecare dată când unul dintre cardurile pe care le folosiți pentru a face plăți către noi a fost blocat, dezactivat sau suspendat în alte moduri. Cu excepția cazurilor în care un card a expirat, nu vom fi responsabili dacă pentru a răspunde cererii dvs. de retragere va trebui să plătim bani către un card blocat, dezactivat sau suspendat fără să ne notificați în prealabil.
5. MARJĂ. REGULARIZĂRI ÎNTRE PĂRȚI.
5.1. Pentru fiecare poziție deschisă, Noi vom bloca o parte din fondurile depuse de Dumneavoastră ca garanție. Aceste fonduri sunt cunoscute ca „Marjă” și nu pot fi retrase de Dumneavoastră. Informații detaliate despre ratele de Marjă actuale sunt disponibile pe Site-ul web.
5.2. Prin semnarea acestui Contract, sunteți de acord să mențineți tot timpul un nivel adecvat al Marjei și să monitorizați în mod independent respectarea Marjei și recuperarea imediată a acesteia, atunci când aceasta scade sub nivelul minim necesar.
5.3. Sunteți în totalitate de acord ca, în cazul în care soldul Contului scade sub cerința minimă de Marjă, Noi vom fi autorizați să închidem parțial și/sau total pozițiile Dumneavoastră deschise, la prețul curent al pieței, fără nicio notificare prealabilă, în scopul de a vă proteja de pierderi care să depășească Fondurile disponibile în Contul dvs.
5.4. Sunteți de acord prin prezentul cu nivelurile de prețuri la care pozițiile vor fi închise în cazul lipsei de Marjă suficientă. Veți fi imediat notificat cu privire la poziția închisă, prin intermediul Platformei de Tranzacționare, care oferă acces la situația Contului dvs., precum și printr-un mesaj generat automat și transmis pe adresa Dumneavoastră de e-mail .
5.5. În cazul în care nu veți asigura Marja necesară (dacă soldul total al Contului dvs. scade sub cerința de Marjă minimă solicitată pentru respectivul instrument), Noi vă vom informa cu privire la acest deficit prin intermediul Platformei de Tranzacționare, precum și printr-un mesaj generat automat și transmis pe adresa Dumneavoastră de e-mail, atunci când este posibil.
5.6. Măsurile prevăzute la punctul 5.5 se aplică în cazul în care deficitul de fonduri se extinde la mai mult de 50% (cincizeci la sută) din cerința de Marjă necesară pentru menținerea pozițiilor deschise.
5.7. Procedura și acțiunile specificate la punctele 5.5 și 5.6 în caz de Marjă insuficientă sunt setate automat în Platforma de Tranzacționare și sunt activate fără intervenție umană, astfel încât să nu poată exista nicio atitudine subiectivă sau înșelăciune din partea angajaților Noștri.
5.8. Procedura și acțiunile specificate la punctele 5.5 și 5.6 vor fi realizate pentru a vă proteja pe Dumneavoastră împotriva acumulării unor pierderi mari, care ar fi exprimate printr-un sold de cont negativ. Astfel, veți fi împiedicat să suportați orice alte datorii suplimentare care depășesc fondurile din Cont.
5.9. Veți avea dreptul de a retrage bani din Contul dvs., până la concurența sumei Fondurilor disponibile. Nu sunt permise plățile către terți din Contul dvs. Nu sunt acceptate nici depunerile bancare de la terți în Contul dvs. Veți avea dreptul de a transfera bani în conturile Noastre bancare numai după semnarea unui Contract cu Noi și numai după primirea unui nume de utilizator și a unei parole pentru accesarea Platformei de Tranzacționare.
5.10. Ne rezervăm dreptul de a implementa o limită minimă de retragere pentru contul dvs. fără notificare prealabilă și la latitudinea noastră. În astfel de cazuri, suma minimă de retragere va fi 50 GBP (sau echivalentul în moneda contului).
6. INSTRUCȚIUNI ȘI COMUNICAREA ÎNTRE PĂRȚI.
6.1. Veți plasa Ordinele prin intermediul Platformei de Tranzacționare, după identificarea cu numele de utilizator și parola Dumneavoastră. Părțile convin prin prezenta asupra faptului că vor comunica prin emailuri și mesaje scrise în cadrul Platformei de Tranzacționare.
6.2. Noi nu vom fi răspunzători pentru nicio pierdere suferită de Dumneavoastră ca urmare a Ordinelor plasate incorect, întreruperii conexiunii sau defectării mijloacelor de comunicare.
7. REALIZAREA TRANZACȚIILOR. TIPURI DE ORDINE.
7.1. Tranzacțiile dintre Părți vor fi realizate prin utilizarea mijloacelor de comunicare specificate în articolul 6.
7.2. Pentru fiecare tranzacție, Dumneavoastră veți primi o cotație de la Noi prin intermediul Platformei de Tranzacționare. Cotația este valabilă până când va fi înlocuită cu una nouă, ceea ce se va întâmpla automat pe Platforma de Tranzacționare.
7.3. Niciuna dintre Părți nu poate anula executarea unui Ordin în cazul în care Ordinul este executat la un preț valabil de cotație și Dumneavoastră ați confirmat că doriți să „cumpărați” sau să „vindeți” cantitatea dorită din instrumentul relevant, cu excepția celor specificate în prezentul Contract.
7.4. Noi vom oferi două prețuri pentru fiecare instrument, prin intermediul Platformei de Tranzacționare - preț de „CUMPĂRARE” și preț de „VÂNZARE”. Dumneavoastră veți cumpăra la prețul de „CUMPĂRARE” și veți vinde la prețul de „VÂNZARE”.
7.5. Puteți plasa următoarele tipuri de ordine:
7.5.1. „Ordin de Piață” - acest Ordin este executat imediat la prețul actual al pieței. Dacă o modificare a prețului pieței are loc înaintea executării, atunci:
a) Ordinul Dumneavoastră va fi executat automat, la un preț mai bun, dacă modificarea prețului este în favoarea Dumneavoastră;
b) Veți primi o nouă cotație cu noul preț, dacă modificarea prețului este în defavoarea Dumneavoastră.
7.5.2. „Ordin asociat” - acest Ordin va fi executat dacă prețul pieței atinge prețul specificat în Ordin. Acest Ordin este asociat cu o poziție deschisă. Dacă poziția deschisă este închisă, Ordinul asociat va fi automat anulat. Pe durata Orelor de Tranzacționare, Ordinul asociat va fi executat la prețul specificat. Ordinul Asociat poate fi executat la un nivel de preț diferit, atunci când piața se deschide. Există trei tipuri de Ordine asociate:
(1) „Ordin Stop Loss” - este utilizat pentru a închide o poziție deschisă, la un anumit nivel de pierdere. Platforma de Tranzacționare vă poate indica pierderea țintă în valuta Contului dvs. Această informație este orientativă, nu și garantată.
(2) „Ordin Take Profit” - este utilizat pentru a închide o poziție deschisă, la un anumit nivel de profit. Platforma de Tranzacționare vă poate indica profitul țintă în valuta Contului dvs. Această informație este orientativă, nu și garantată.
(3) „Ordin Trailing Stop” - acesta este un Ordin Stop Loss unde prețul specificat urmează prețul pieței, la o anumită distanță.
7.5.3. „Ordin de Intrare” - acest Ordin va fi executat în cazul în care prețul pieței atinge prețul specificat în Ordin. Ordinul de Intrare este folosit pentru a deschide o nouă poziție sau pentru a modifica o poziție existentă. Prețul de executare a Ordinului de Intrare nu este garantat. Acest Ordin poate fi executat la un preț diferit, în special când piața este volatilă sau lipsită de lichiditate. Există trei tipuri de Ordine de Intrare:
(1) „Limită/Stop” - acesta este fie un Ordin „Stop”, fie un Ordin „Limită”. Platforma de Tranzacționare va stabili automat tipul de Ordin în funcție de prețul de piață curent și prețul specificat.
(2) „UAC” sau „Unul anulează pe celălalt” - este o combinație de două Ordine de Intrare în cazul cărora executarea unuia dintre ele îl anulează automat pe celălalt.
(3) „Dacă/Atunci” - este o combinație între un Ordin de Intrare, numit „Ordin Dacă”, și unul sau două Ordine asociate, numite „Ordine Atunci”. Execuția „Ordinului Dacă” activează „Ordinele Atunci”. În cazul în care există o diferență de preț, iar prețul de execuție a „Ordinului Dacă” este situat în afara limitelor de preț ale „Ordinelor Atunci”, atunci ordinul „Dacă/Atunci” va fi anulat de Platforma de Tranzacționare.
8. CHELTUIELI CLIENT - DOBÂNZI, TAXE, COMISIOANE, PLATĂ.
8.1. În schimbul furnizării de Servicii, în baza acestui Contract, Dumneavoastră veți efectua către Noi orice plăți, veți plăti orice taxe sau comisioane, descrise în detaliu în Tabelul nostru de Termeni și Comisioane.
8.2. Noi nu vom plăti nicio dobândă pentru Marja dvs. (cu excepția Swap-urilor de rată a dobânzii, așa cum se descrie în articolul 8.3).
8.3. Pentru fiecare zi în care aveți o poziție deschisă, veți plăti sau veți primi un Swap de rată a dobânzii, după cum este specificat în Tabelul nostru de Termeni și Comisioane.
8.4. Sumele sau procentul stabilit în Tabelul de Termeni și Comisioane poate fi modificat ocazional, iar modificarea va intra în vigoare după ce va fi anunțată pe Site-ul web.
8.5. Toate taxele și cheltuielile care trebuie plătite de Dumneavoastră vor fi deduse din Contul dvs., iar dacă Swap-ul de rată a dobânzii este pozitiv, acesta va fi transferat în Contul dvs.
8.6. Ne rezervăm dreptul de a percepe o taxă de inactivitate din contul dvs., pentru întreținere, administrare și managementul conformității unui astfel de cont inactiv, fără notificare prealabilă și la latitudinea noastră.
8.7. Ați putea fi obligat să plătiți o taxă de inactivitate în caz că nu există tranzacții generate în contul dvs. pentru o perioadă de cel puțin șase luni consecutive (180 de zile), iar acest lucru se datorează faptului că serviciile Trading 212 vă sunt oferite continuu pentru tranzacționarea de CFD-uri, indiferent de modul concret în care le utilizați.
8.8. Taxa de inactivitate este publicată în secțiunea „Termeni și comisioane” disponibilă pe website-ul nostru și este percepută la sfârșitul fiecărei perioade de șase luni de inactivitate. Sunteți de acord că aveți obligația de plată și că veți efectua plata acestei taxe de inactivitate atunci când este scadentă, respectiv că o putem deduce din orice fonduri păstrate de noi în numele dvs.
8.9. În cazul în care soldul Contului dvs. este zero sau taxa de inactivitate vă va aduce soldul Contului la zero sau la o cifră negativă, vom percepe doar acea parte a taxei prin care soldul contului este adus la zero.
8.10. Vom avea dreptul, dar nu și obligația, să reziliem acordul în mod unilateral la propria discreție și fără preaviz, în cazul în care soldul contului dvs. este 0 și dacă nu ați intrat în contul dvs. timp de 6 luni consecutive (180 de zile).
9. EVIDENȚA.
9.1. Prin semnarea prezentului Contract, Dumneavoastră declarați că doriți să primiți informațiile pe care Noi suntem obligați să vi le furnizăm pe un suport durabil, prin mijloace electronice de comunicare, inclusiv prin Platforma de Tranzacționare și/sau prin e-mailul Dumneavoastră.
9.2. Vă vom transmite o confirmare cu privire la orice Ordin executat de Dumneavoastră. Vom trimite această confirmare prin mijloace electronice de comunicare, inclusiv prin Platforma de Tranzacționare sau prin e-mailul dvs. În fiecare zi lucrătoare vă vom oferi un extras de cont în timp real și o confirmare a tranzacțiilor dvs. prin intermediul Platformei de Tranzacționare care vă va oferi acces la soldul Contului.
9.3. Trebuie să verificați extrasele la primire și să ne anunțați în cazul unor erori sau discrepanțe. Extrasele de cont vor fi considerate finale și nu vor mai fi corectate dacă Dumneavoastră nu ne înștiințați cu privire la erori sau discrepanțe în decurs de o zi lucrătoare de la data primirii extraselor.
10. TRANZACȚIONAREA CU CPD-URI PENTRU PERECHI VALUTARE ȘI CRIPTOMONEDE.
10.1. Contractul pe diferență, sau CPD, este un Instrument Financiar derivat, creat pe baza unei Acțiuni, unui Indice, unei Criptomonede, unui Contract futures sau altui Instrument Financiar (instrument de bază). Contractele pe diferență sunt create pentru a vă permite Dumneavoastră să speculați prețul unei Acțiuni, al unui Indice, al unei Criptomonede, al unui Contract futures sau al altui Instrument Financiar fără a trebui să achiziționați fizic instrumentul de bază.
10.2. Perechea valutară reprezintă corelația dintre monedele a două țări, de exemplu EUR/USD. Prețul unei perechi valutare arată cursul de schimb la care sunt tranzacționate cele două valute. Achiziționarea unei perechi valutare este echivalentă cu achiziționarea primei valute a perechii și vânzarea celei de-a doua. Vânzarea unei perechi valutare este echivalentă cu vânzarea primei valute a perechii și achiziționarea celei de-a doua. Tranzacțiile cu perechi valutare nu includ livrarea efectivă a valutei. Aceste perechi sunt tranzacționate exclusiv cu scop speculativ.
10.3. Volumele minime ale ordinelor sunt indicate pe Platforma de Tranzacționare.
10.4. Ați luat la cunoștință că prețurile perechilor valutare indicate pe Platforma de Tranzacționare pot înregistra diferențe minime față de prețurile oferite de alte firme de investiții.
10.5. Profiturile și pierderile generate de tranzacționarea cu perechi valutare sunt exprimate întotdeauna în cea de-a doua valută a perechii. De exemplu, în cazul în care Clientul tranzacționează EUR/USD, profitul sau pierderea sa va fi exprimată în dolari americani.
10.6. Toate tranzacțiile cu perechi valutare se vor realiza în conformitate cu articolul 7, utilizând mijloacele de comunicare specificate la articolul 6.
10.7. Noi putem stabili Zone de preț restricționate, în care Dumneavoastră nu veți putea plasa Ordine în așteptare. În general, prețurile din aceste zone sunt fie prea apropiate, fie prea depărtate de prețurile de piață ale unui instrument.
11. TRANZACȚIONAREA CU CPD-URI PENTRU ACȚIUNI ȘI INDICI.
11.1. CPD-ul pe Acțiuni și Indici vă permite să speculați prețul acțiunii sau indicelui respectiv fără a trebui să cumpărați sau să vindeți fizic instrumentul. Achiziționarea de CPD-uri pentru o acțiune nu vă transformă în acționar în respectiva companie. Nu veți avea drepturi de vot sau drepturi de lichidare.
11.1.1. Când tranzacționează cu CPD-uri, Părțile sunt în mod explicit de acord cu următoarele condiții:
niciuna dintre Părți nu va achiziționa fizic instrumentul de bază cumpărat de CPD;
niciuna dintre Părți nu va fi obligată să cumpere, să vândă sau să furnizeze instrumentul de bază respectiv tranzacționat ca CPD.
11.2. Prețuri, dobânzi și comisioane:
11.2.1. Prețul contractului pe diferență se schimbă de la o zi la alta și este apropiat sau egal cu prețul de schimb al instrumentului de bază în cauză - Acțiune, Indice sau Futures.
11.2.2. Pentru a putea tranzacționa cu CPD-uri, trebuie să dispuneți de suficiente Fonduri disponibile în Cont, în conformitate cu procentele în vigoare disponibile pe Site-ul web. Cerințele de la articolele 5.3 la 5.7 vor fi valabile pentru toate pozițiile deschise.
11.2.3. Când ați deschis o poziție lungă, veți plăti din Contul dvs. o dobândă pentru fiecare zi în care această poziție este deschisă, în conformitate cu Tabelul nostru de Termeni și Comisioane.
11.2.4. Atunci când ați deschis o poziție scurtă, Contul dvs. va fi creditat sau debitat cu o dobândă zilnică, conform Tabelului nostru de Termeni și Comisioane.
11.2.5. Contul dvs. va fi debitat cu costurile pentru fiecare tranzacție cu CPD-uri, în conformitate cu Tabelul nostru de Termeni și Comisioane.
11.2.6. Plata dividendelor pentru acțiunile care reprezintă baza unui CPD:
în cazul în care aveți o poziție lungă într-un CPD, sunteți de acord să primiți 100% din dividendul net în Contul dvs.
în cazul în care aveți o poziție scurtă într-un CPD, veți plăti din Contul dvs. 100% din dividendul brut plătibil.
11.2.7. Noi ne rezervăm dreptul de a face ajustări în numerar sau alte ajustări legate de mișcările unui indice subiacent care rezultă din distribuirea dividendelor sau alte evenimente corporative, în măsura în care aceste ajustări sunt considerate corecte și rezonabile. Astfel de evenimente includ, printre altele (lista nu este exhaustivă):
un anunț că o anumită acțiune va fi eliminată sau adăugată la indice;
o modificare în metoda de calcul al unui indice;
plata dividendelor de către o acțiune din cadrul unui indice;
Putem, la propria noastră discreție, să schimbăm rata garanției pentru orice instrument și să solicităm fonduri suplimentare din partea Dumneavoastră.
11.3. În cazul în care o societate efectuează o divizare sau anulează o divizare a capitalului său de acțiuni, Dumneavoastră veți fi informat despre acest lucru și veți fi de acord cu mărirea sau reducerea cantității de CPD-uri din poziția Dumneavoastră.
11.4. Dacă o companie intră în faliment sau este eliminată din lista bursei respective, Dumneavoastră veți fi informat că pozițiile Dumneavoastră în CPD-urile acestei companii vor fi închise, iar prin prezentul sunteți de acord cu prețurile de închidere respective.
11.5. În cazul unor fluctuații majore în prețul unui instrument, Noi putem modifica rata garanției pentru acest instrument și putem solicita sume suplimentare din partea Dumneavoastră.
11.6. TRANZACȚIONAREA CU CPD-URI PENTRU INSTRUMENTE FUTURES
11.6.1. Toate prevederile de la articolele 11-11.2.6 se vor aplica, mutatis mutandis, în cazul tranzacționării cu CPD-uri pentru instrumente futures.
11.6.2. Fiecare Contract futures este tranzacționat pentru o anumită perioadă de timp. Data de expirare este inclusă în denumirea Contractului futures, de exemplu, Oil-19Jul13.
11.6.3. Sunteți de acord ca pozițiile Dumneavoastră să fie închise automat la data expirării Contractului futures în cauză.
11.6.4. Sunteți de acord cu preturile la care pozițiile Dumneavoastră vor fi închise la data expirării Contractului futures în cauză.
11.6.5. Veți fi de acord ca setarea implicită a funcției Reînnoire Auto să fie "On".Clientul poate schimba această setare în orice moment.
11.7. TRANZACȚIONAREA CU CPD-URI PENTRU AUR ȘI ARGINT
11.7.1. Tranzacționarea cu CPD-uri pentru aur și argint este bazată pe prețurile spot și nu include livrarea efectivă a cantităților cumpărate sau vândute din instrumentul de bază.
11.7.2. Atunci când se tranzacționează cu CPD-uri pentru aur și argint, prețul metalului prețios indică proporția în care acesta este tranzacționat la schimb cu valutele.
11.7.3. Volumele minime ale ordinelor sunt indicate pe Site-ul web.
11.7.4. Ați luat la cunoștință că prețurile CPD-urilor pentru aur și argint indicate pe Site-ul web pot înregistra diferențe față de prețurile minime oferite de alte firme de investiții.
11.7.5. Tranzacțiile cu CPD-uri pentru aur și argint se vor desfășura în maniera specificată la articolul 7, prin utilizarea mijloacelor de comunicare descrise la articolul 6 de mai sus.
11.7.6. Noi putem stabili Zone de preț restricționate, în care Dumneavoastră nu veți putea plasa Ordine în așteptare. În general, prețurile din aceste zone sunt fie prea apropiate, fie prea îndepărtate de prețurile de piață ale unui instrument.
12. DURATA EFECTIVĂ, VALABILITATEA, MODIFICAREA ȘI ÎNCETAREA CONTRACTULUI.
12.1. Acest Acord va intra în vigoare la data activării statutului dvs. de client în urma finalizării cu succes a procedurii de a deveni client și acceptarea de către dvs. a termenilor Acordului cu toate atașamentele lui. Acest Acord va fi valabil între părți până la încetarea sa, în conformitate cu articolul 12.2.
12.2. Prezentul Acord poate fi reziliat după cum urmează:
12.2.1. prin acord scris din partea ambelor Părți;
12.2.2. printr-un preaviz scris al oricăreia dintre Părți, transmis cu 14 zile în avans. În cazul în care aveți poziții deschise, Noi vom avea dreptul de a le închide la momentul transmiterii notificării de încetare;
12.2.3. fără notificare prealabilă, în cazul în care comiteți o încălcare a oricăreia dintre obligațiile Dumneavoastră în temeiul prezentului Contract, inclusiv, dar fără limitare la încălcarea articolului 4.15.
12.2.4. fără notificare prealabilă, în cazul articolului 4.9 and 8.10;
12.2.5. fără notificare prealabilă - în cazul în care nu sunteți de acord cu modificările și completările aduse Termenilor și Condițiilor Generale, Tabelului de Termeni și Comisioane și/sau oricărui alt document care face parte din Contract, înainte de data intrării în vigoare.
12.2.6. Ne rezervăm dreptul de a rezilia imediat prezentul Contract fără o notificare în prealabil în cazurile în care suspectăm, în mod rezonabil, un abuz de piață. În astfel de cazuri, ne rezervăm dreptul de a refuza să vă executăm ordinele sau instrucțiunile și a vă invalida toate Tranzacțiile comerciale, chiar dacă acestea au fost deja confirmate de către noi. În acest caz, vom avea dreptul de a nu plăti sumele primite în Contul dvs. ca rezultat al acestor tranzacții.
12.2.7. Imediat în cazul în care primim o dovadă oficială a morții Clientului. În acest caz vom închide orice poziții deschise de client, indiferent de rezultatul curent al acestora, și vom ține în custodie orice active ale Clientului până ni se va prezenta o dovadă legală a succesorilor clientului decedat și instrucțiuni clare din partea persoanei autorizate despre cum să procedăm în continuare.
12.2.8. În situațiile descrise în articolele 12.2.3 - 12.2.7, nu vom fi responsabili pentru niciun fel de daune suferite de dvs.
12.3. Noi vom avea dreptul de a modifica acest Contract în orice moment, cu o notificare scrisă transmisă Dumneavoastră cu cel puțin 14 (paisprezece) zile în avans.
13. AVERTIZĂRI DE RISC.
13.1. Înainte de a tranzacționa în CPD, trebuie să VĂ asigurați că înțelegeți riscurile implicate. CFD-urile sunt instrumente complexe ce detin un risc ridicat de a pierde bani rapid din cauza efectului de levier. Suntem obligați prin lege să informăm clienții cu Retail cu privire la procentul de Clienți Retail care au pierdut fonduri utilizand serviciile noastre prin tranzactionarea CFD-urilor pe parcursul ultimelor 12 luni. Această dezvăluire va fi disponibilă pe site-ul nostru web: www.trading212.com. Ar trebui să vă gândiți dacă înțelegeți cum funcționează CFD-urile și dacă vă puteți permite să vă asumați un risc ridicat de a vă pierde banii. Prin încheierea acestui Contract, sunteți de acord că VĂ vom putea furniza o descriere a unora dintre riscurile implicate în comercializarea prin CPD, pe site-ul nostru web și în Notificarea de divulgare a riscului. .
13.2. Tranzacționarea cu CPD poate să nu fie potrivită pentru toți investitorii din cauza riscului crescut și naturii sale complexe. Este posibil să pierdeți plata inițială în întregime sau parțial și este posibil să trebuiască să efectuați alte plăți adiționale. Veți fi responsabil pentru deciziile proprii de tranzacționare. Dacă aveți vreo îndoială, trebuie să căutați consultanță independentă.
13.3. Tranzacționarea cu CPD se bazează pe mișcarea prețurilor (apreciere și depreciere) a instrumentelor fundamentale. Prin urmare, sunteți expus la riscuri similare, dar mai mari în păstrarea instrumentelor fundamentale. Valoarea instrumentelor fundamentale poate crește sau poate scădea. Datorită utilizării influenței, tranzacționarea cu CPD este mai riscantă decât o tranzacție pe acțiuni și nu se potrivește oricui.
13.4. Tranzacționarea pe care o realizați Dumneavoastră pe Platforma noastră de Tranzacționare nu este condusă pe un schimb sau o piață și nu este controlată de un birou de control central. Tranzacțiile cu CPD sunt contracte cu Noi, ca parte contractantă.
14. ALTE PREVEDERI.
14.1. Prezentul Contract poate fi tradus în diferite limbi. Dacă există discrepanțe de traducere, textul în limba Engleză va prevala.
14.2. Comunicarea între Părți se va efectua in limba Engleză.
14.3. Pentru orice clauze nereglementate explicit în acest Contract, se vor aplica Termenii și Condițiile Noastre Generale. În cazul oricăror discrepanțe între acest Contract și Termenii și Condițiile Generale, prevederile acestui Contract vor prevala.
14.4. Prin semnarea acestui Contract, Dumneavoastră vă obligați să ne înștiințați cu privire la orice modificări ale informațiilor declarate.
14.5. Noi ne vom respecta toate obligațiile Noastre conform cu legislația aplicabilă.
14.6. Garantăm că activele Dumneavoastră vor fi identificate și stocate la Noi separat de propriile noastre active.
14.7. Suntem obligați să identificăm și să verificăm identitatea clienților noștri și, în anumite circumstanțe, pe aceea a altor persoane, cum ar fi directorii sau beneficiarii efectivi, în conformitate cu legislația împotriva spălării banilor, și să păstrăm aceste informații actualizate. Sunteți de acord că putem verifica aceste informații utilizând sisteme electronice de verificare online sau alte baze de date, după cum putem decide. Putem, de asemenea, să raportăm agențiilor oficiale orice informație care ne poate fi adusă la cunoștință, care generează probleme de spălare a banilor sau de finanțare a terorismului.
14.8. Vom obține și păstra datele Dumneavoastră personale în conformitate cu legislația relevantă privind protecția datelor și combaterea spălării banilor. Prin instruirea noastră de a vă furniza Serviciile, sunteți de acord și ne permiteți nouă și furnizorilor, consilierilor și subcontractanților noștri aleși cu atenție să utilizăm aceste detalii exclusiv pentru a ne respecta obligațiile de raportare și verificare a clienților, pentru a ne monitoriza, dezvolta și îmbunătăți serviciile, inclusiv sistemele IT utilizate în legătură cu furnizarea acestor servicii.
14.9. Nu vom fi răspunzători pentru niciun fel de pierderi, daune sau întârzieri apărute în urma respectării noastre a cerințelor legale sau de reglementare. 13.10. Prezentul Contract și orice aspect sau dispută care decurge din sau se referă la obiectul Contractului vor fi guvernate, interpretate și executate în conformitate cu legislația Republicii Bulgaria.
14.10 Настоящият Договор и всеки въпрос или спор, произтичащи от или свързани с предмета на Договора, се уреждат, тълкуват и изпълняват в съответствие със законите на Република България.
14.11. Disputele vor fi soluționate cu acordul reciproc al Părților. Dacă Părțile nu pot ajunge la un acord, disputa va fi trimisă spre soluționare instanței bulgare competente.ъд.
14.12. În cazul în care o instanță sau o autoritate competentă constată că o dispoziție din prezentul Contract (sau o parte din orice dispoziție) este nevalabilă, ilegală sau inaplicabilă, acea dispoziție sau parte din dispoziție va fi considerată, în măsura în care este necesar, ca fiind eliminată, iar valabilitatea și aplicabilitatea celorlalte dispoziții ale prezentului Contract nu vor fi afectate.
14.13. Nicio întârziere, neîndeplinire sau omisiune (în tot sau în parte) în ceea ce privește executarea, exercitarea sau urmărirea vreunui drept, a vreunei puteri, privilegiu, revendicări sau remedieri conferite de sau în temeiul prezentului Contract sau al legii, nu va fi considerată sau interpretată ca o renunțare la acel drept sau la orice alt drept, putere, privilegiu, revendicare sau remediere în ceea ce privește circumstanțele în cauză, și nu va acționa astfel încât să interzică exercitarea acestuia sau a oricărui alt drept, putere, privilegiu, revendicare sau remediere, în orice altă circumstanță în orice moment sau ulterior.
14.14. Prezentul Contract a fost încheiat la distanță, prin schimb de declarații în format electronic, semnate electronic, în conformitate cu Art. 13 din Legea privind Semnătura Electronică și Documentul Electronic.
14.15. Ambele Părți vor menține confidențiale toate informațiile personale, comerciale, financiare și alte informații confidențiale obținute cu privire la cealaltă Parte ca rezultat al furnizării Serviciilor către dvs. și vor face tot posibilul să prevină orice divulgare a acestor informații, conform clauzei 14.15.1.
14.15.1. Este posibil să divulgăm informații despre dvs. în următoarele circumstanțe:
14.15.2. către orice autoritate cu dreptul legal asupra informațiilor dvs. (inclusiv orice autoritate de executare a legii sau autoritate fiscală);
14.15.3. În cazul în care ni se solicită să divulgăm informații în urma unei hotărârii judecătorești sau a unui proces similar;
14.15.4. În cazul în care ni se solicită în alt mod sau ni se permite de către lege să divulgăm informațiile; sau
14.15.5. În cazul în care este necesar pentru a vă furniza Serviciile.